262 
PIÈCES A L’APPUI. 
Cest exemple bien entendu 
Nous donne raison et matère 
De nous garder de temps perdu, 
Mais faire nostre chose clère ; 
Car quiconques ne maintiendroit 
Tousjours bonne ordre en tout endroit, 
Il trouveroit sa fin obscure, 
En aprendant que mieulx vauldroit 
Bien commenchier et mieulx conclure. 
Chief, celuy point ne se déchoit 
Qui met en Dieu fiance et cure. 
Pourtant veillons , comment qu’il soit, 
Bien commenchier et mieulx conclure. 
Jehan Nicolai. 
2Uttre. 
Une nouvelle mariée 
Se plaindoit hier à se voisine, 
Disant : « Je fus mal assenée 
i> A cel homme que me cousine 
» Me fist prendre ; car au mestier 
» Oncques ne le sceus bon ouvrier ; 
» Oussi il n’ey mest point sa cure , 
» Et ne scet , esté ne yvier, 
)i Bien commenchier et mieulx conclure. 
Point je ne cris à la volée 
Qu’il est de si parverse mine. 
Il m’a donné mainte colée , 
Maint horion ; mais , se ne fine, 
Ains ung mois , me voray vengier ; 
A ce me voeilliés conselier 
Par quoy je lui feray injure. 
Il en faulra à l’abrégier 
Bien commenchier et mieulx conclure. 
— « Quant il revient, une vesprée, 
» De drienquier à la centeline , 
» Tout yvres, ayés aprestée 
n Une vergue de boul bien fine. 
» Quant il sera alés couchier, 
« A deux le yrons tant virgongier 
» Que tout desquirons se piau dure, 
» Et adont vous pores jugier 
» Bien commenchier et mieulx conclure. » 
Chief , en batant le ois cryer : 
« Merci ! las ! il fault que i’endur. 
» Tous temps volray au besongnier 
n Bien commenchier et mieulx conclure. » 
Sire Jehan Crespiel. 
